# ฉัตร์ชัยเดชา บุตรดี
ร้อยตรี ฉัตร์ชัย บุตรดี หรือ ฉัตร์ชัยเดชา บุตรดี (ชื่อเล่น: สด; สังกัดกองทัพภาคที่ 1) เป็นนักมวยสากลสมัครเล่นทีมชาติไทย จบจากโรงเรียนนายสิบทหารบกเหล่าทหารราบ

ประวัติ
ฉัตร์ชัย บุตรดี เกิดวันที่ 26 มีนาคม พ.ศ. 2528 ที่อำเภอตาพระยา จังหวัดปราจีนบุรี (ปัจจุบัน คือ จังหวัดสระแก้ว) เป็นบุตรของนายเทือน กับนางทองมา บุตรดี จบการศึกษามัธยมศึกษาจากโรงเรียนปทุมคงคา และจบการศึกษาระดับปริญญาตรีจากคณะศึกษาศาสตร์  สถาบันการพลศึกษาสุโขทัย และปริญญาโท หลักสูตร รัฐประศาสนศาสตรมหาบัณฑิต วิทยาลัยทองสุข ชีวิตครอบครัว สมรสกับ จุฑารัตน์ เนียมสุ่ม (จิ๊บ) ที่วิทยาลัยป้องกันราชอาณาจักร เมื่อวันที่ 7 มกราคม พ.ศ. 2555 มีลูกสาวด้วยกัน 2 คน คือ เขมจิรา กับณพิชญา บุตรดี ฉัตร์ชัยเป็นคนที่ชื่นชอบกีฬาหลายประเภท และชื่นชอบทีมสโมสรฟุตบอลอาร์เซนอล เป็นการส่วนตัว

ฉัตร์ชัยเคยชกมวยไทยมาก่อนในชื่อ "ตาพระยา กิมเชียงก่อสร้าง" ประมาณ 80 ครั้ง แต่ทว่าไม่ประสบความสำเร็จ จึงหันมาชกมวยสากลสมัครเล่นในปี พ.ศ. 2548 ปรากฏว่าชกได้ดี จนกระทั่งได้ติดทีมชาติไทยชุด B และเป็นตัวแทนในรุ่นฟลายเวท (50 กิโลกรัม) สืบต่อจาก สมจิตร จงจอหอ ที่แขวนนวมไปหลังจากจบการแข่งขันโอลิมปิก 2008 ที่กรุงปักกิ่ง ประเทศจีน

โดยผลงานการชกของฉัตร์ชัย เกียรติประวัติสูงสุด คือการคว้าแชมป์ปรีโอลิมปิก ที่กรุงปักกิ่ง ประเทศจีน ในปี พ.ศ. 2550 และก่อนหน้านั้นก็คว้าแชมป์ประเทศไทยมาแล้ว 2 สมัย

ในการแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 31 ที่กรุงเทพมหานคร ในเดือนเมษายน พ.ศ. 2552 ซึ่ง วรพจน์ เพชรขุ้ม ได้เกิดอาการบาดเจ็บ ฉัตร์ชัยจึงถูกดันขึ้นมาชกในรุ่นแบนตั้มเวท (54 กิโลกรัม) นี้แทน และถือเป็นการชกในนามทีมชาติไทยชุด A เป็นครั้งแรก  ซึ่งฉัตร์ชัยก็สามารถคว้าเหรียญทองมาครองได้ในที่สุด 

จากนั้นในปลายปีเดียวกัน ฉัตร์ชัยได้เป็นตัวแทนทีมชาติไทยในรุ่นแบนตั้มเวท ในการแข่งขันซีเกมส์ 2009 ที่นครหลวงเวียงจันทน์ ประเทศลาว ซึ่งฉัตรชัยก็สามารถโชว์ฟอร์มการชกได้อย่างน่าประทับใจ โดยในรอบแรกสามารถเอาชนะ  ฮวน ทิปอน จากฟิลิปปินส์ เจ้าของเหรียญทองเอเชียนเกมส์ ที่กรุงโดฮา ประเทศกาตาร์ ซึ่งเคยชนะวรพจน์มาด้วยในครั้งนั้น  ด้วยจำนวน 4-9 หมัด และเป็นฝ่ายเอาชนะ มาเทียส มาดินกาน จากอินโดนีเซีย 11-2 หมัด ไปในรอบชิงชนะเลิศคว้าเหรียญทองมาได้  และยังคว้ารางวัลนักมวยยอดเยี่ยม หรือ Best Boxer ไปได้อีกด้วยฉัตรชัย บุตรดี เชือดอินโดนิ่ม คว้าทองที่สาม โดยฉัตร์ชัยถือเป็นนักมวยถนัดซ้าย ซึ่งหาได้ยากในวงการมวยสากลสมัครเล่นของไทย

หลังการแข่งขันกีฬาเอเชียนเกมส์ 2018 ที่ประเทศอินโดนีเซีย ฉัตร์ชัย ได้ทำการเปลี่ยนชื่อเป็น ฉัตร์ชัยเดชา เนื่องจากมีความคิดที่จะแก้เคล็ดที่ทำอะไรติดขัดและเสริมสิริมงคลของตนเองเจ้าสด ฉัตร์ชัย เอาเคล็ดเปลี่ยนชื่อใหม่หลังดวงแตกซ้ำซากใน เอเชียนเกมส์

ทีมชาติ

เอเชียนเกมส์ 2010
ในเอเชียนเกมส์ 2010 ที่นครกว่างโจว ประเทศจีน ฉัตร์ชัยเป็นตัวแทนทีมชาติไทยในรุ่นฟลายเวท ในรอบแรก ฉัตร์ชัยขึ้นชกเป็นคนแรกของทีมนักมวยไทย พบกับ  สุรันจอย มาเยงบัม ซิงห์ นักมวยชาวอินเดียซึ่งเป็นตัวเต็งคนหนึ่งในรุ่นนี้ ปรากฏว่าฉัตร์ชัยแพ้ไป 7-2 หมัด โดยมาได้ 2 คะแนนในยกที่ 3 ซึ่งเป็นยกสุดท้าย ทำให้ต้องตกรอบแรกไป ทั้งที่เป็นนักมวยความหวังเหรียญทองคนหนึ่งของไทย มวยความหวังริบหรี่ "ฉัตรชัย" ตัวเปิดตกรอบ จากผู้จัดการออนไลน์

ซีเกมส์ 2011
ในซีเกมส์ 2011 ที่เมืองปาเล็มบัง ประเทศอินโดนีเซีย ฉัตร์ชัยสามารถทะลุไปถึงรอบชิงชนะเลิศได้ แต่ก็เป็นฝ่ายแพ้ต่อ ฮูลิโอ เบรีย นักมวยชาวอินโดนีเซียเจ้าภาพไป 16-19 หมัด ได้เหรียญเงินอภิเชษฐ์กระทุ้งหม่อง55วิ.น็อก! แก้ว-วรพจน์ทอง ฉัตรชัยพ่ายอินโด  จากเอ็มไทย

โอลิมปิก 2012
ในโอลิมปิก 2012 ที่กรุงลอนดอน สหราชอาณาจักร ฉัตร์ชัยได้ผ่านเข้าไปแข่งขันในรอบสุดท้าย ด้วยการเป็นผู้ที่ผ่านเข้ารอบมวยสากลสมัครเล่นชิงแชมป์โลก ที่ประเทศอาเซอร์ไบจาน แม้จะแพ้ในรอบชิงชนะเลิศ โดยถือเป็น 1 ใน 3 นักมวยทีมชาติไทยในครั้งนี้ พร้อมกับ แก้ว พงษ์ประยูร และสายลม อาดี มวยความหวังเหรียญทองโอลิมปิก? / ลักษมณ์ นันทิวัชรินทร์ จากผู้จัดการออนไลน์

ซึ่งผลการแข่งขัน ปรากฏว่า ฉัตร์ชัยในรอบแรกสามารถเอาชนะนักมวยจากตุรกีไปได้อย่างสวยงาม แต่ทว่าในรอบต่อมา เมื่อเจอกับนักมวยจากคิวบา ก็แพ้ตกรอบไปอย่างขาดลอยเช่นกัน 

 รอบ  คู่ชก  วันที่  สถานที่ผล  32 คน   เซลซุค อีเกอร์30 กรกฎาคมเอ็กซ์เซล ลอนดอน 16 คน   โรเบยซี รามีเรซ3 สิงหาคมเอ็กซ์เซล ลอนดอน

มวยสากลสมัครเล่นชิงแชมป์โลก 2013
ในกลางปี พ.ศ. 2556 ฉัตร์ชัยถือเป็นนักมวยสากลสมัครเล่นทีมชาติไทยเพียงคนเดียวที่ได้รับเหรียญรางวัลในรายการมวยสากลสมัครเล่นสมัครเล่นชิงแชมป์โลก ในรายการไอบ้า เวิลด์บ็อกซิ่ง แชมเปี้ยนชิพส์ อัลมาตี 2013 ที่เมืองอัลมาตี ประเทศคาซัคสถาน แม้จะเป็นเพียงเหรียญทองแดงก็ตาม โดยในครั้งนี้ กติกาการชกมวยสากลสมัครเล่นได้ให้ถอดเฮดการ์ดออก จะเปลี่ยนระบบการให้คะแนนเป็นให้ยกละ 10 คะแนนคล้ายกับมวยสากลอาชีพ ซึ่งนับว่าฉัตร์ชัยเป็นนักมวยทีมชาติไทยคนแรกในรอบหลายปีที่คว้าเหรียญรางวัลในรายการนี้ นับจากสมจิตร จงจอหอ ที่ได้เหรียญเงินในปี พ.ศ. 2550 ที่นครชิคาโก สหรัฐอเมริกา และโอมาร์ มาลากอน เทรนเนอร์ผู้ฝึกสอนชาวคิวบาได้ทำนายว่า ฉัตร์ชัยจะเป็นผู้ที่คว้าเหรียญทองมาได้ในโอลิมปิกครั้งหน้าที่บราซิล เหมือนเช่นสมจิตรที่ทำได้มาก่อนหน้า 17-20 กีฬา, โค้ช'โอมาร์'ฟันธง'ฉัตรชัย'ทองอลป.. เดลินิวส์ฉบับที่ 23,391: วันจันทร์ที่ 28 ตุลาคม พ.ศ. 2556 แรม 9 ค่ำ เดือน 11 ปีมะเส็ง

ซึ่งหลังจากการจบการแข่งขันครั้งนี้ ฉัตร์ชัยได้ขยับอันดับโลกในรุ่นฟลายเวทจากอันดับที่ 29 มาอยู่ที่อันดับ 6 ด้วยหน้า 18-19 กีฬา, ฉัตร์ชัยอันดับพุ่ง สายลมรั้งที่4ไอบ้า. เดลินิวส์ฉบับที่ 23,398: วันจันทร์ที่ 4 พฤศจิกายน พ.ศ. 2556 ขึ้น 2 ค่ำ เดือน 12 ปีมะเส็ง

เอเชียนเกมส์ 2014
ในเอเชียนเกมส์ 2014 ที่เมืองอินชอน ประเทศเกาหลีใต้ ฉัตร์ชัยเป็นตัวแทนทีมชาติไทยในรุ่นฟลายเวท ในรอบแรก ฉัตร์ชัยพบกับ  อิลยาส สุไลมานอฟ นักมวยชาวคาซัคสถาน ปรากฏว่าฉัตร์ชัยเป็นฝ่ายโดนชกล้มลงไปให้กรรมการนับ 8 ในยกแรก จากนั้นแม้พยายามจะเดินหน้าออกหมัด แต่ก็ยังทำอะไรไม่ได้ชัดเจน จนเมื่อครบ 3 ยก ก็เป็นฝ่ายแพ้ไปอย่างเป็นเอกฉันท์ 27-30, 28-29 และ 28-29 ทำให้ต้องตกรอบแรกในการแข่งขันเอเชียนเกมส์ติดต่อกันถึง 2 ครั้ง

ซีเกมส์ 2015
ในซีเกมส์ 2015 ที่ประเทศสิงคโปร์ ฉัตร์ชัยขึ้นชกในรุ่นฟลายเวท โดยพบกับ เอียน คลาร์ก เบาติสตา นักมวยชาวฟิลิปปินส์ การชกของทั้งคู่เป็นไปอย่างสูสี ก่อนที่หมดยก 2 คอมพิวเตอร์ให้คะแนนเกิดขัดข้องต้องเปลี่ยนมาใช้วิธีเขียนด้วยมือแทน สุดท้ายครบ 3 ยก ฉัตร์ชัยเป็นฝ่ายแพ้คะแนนไปอย่างค้านสายตา 1-2 เสียง

มวยสากลสมัครเล่นชิงแชมป์เอเชีย 2015
ในมวยสากลสมัครเล่นชิงแชมป์เอเชีย 2015 ที่มหาวิทยาลัยธรรมศาสตร์ ศูนย์รังสิต ฉัตร์ชัยได้เลื่อนขึ้นไปชกในรุ่นแบนตั้มเวท และเป็นหนึ่งใน 2 นักมวยสากลสมัครเล่นทีมชาติไทยที่เข้าถึงรอบชิงชนะเลิศ (อีกหนึ่งคน คือ วุฒิชัย มาสุข) และเป็นฝ่ายเอาชนะ มูโรดจอน อัคห์มาดาเลฟ นักมวยชาวอุซเบกิสถาน ไปได้ 2-1 เสียง ทำให้ได้เหรียญทองและผ่านเข้าไปแข่งขันในรอบคัดเลือกมวยสากลสมัครเล่นในโอลิมปิก 2016 เลกแรกต่อไปหน้า 16 ต่อหน้า 14 กีฬา,  'สด-เอ็ม'ชกสะใจแฟน. เดลินิวส์ฉบับที่ 24,069: วันอาทิตย์ที่ 6 กันยายน พ.ศ. 2558 แรม 8 ค่ำ เดือน 9 ปีมะแม

มวยสากลสมัครเล่นชิงแชมป์โลก 2015
ในมวยสากลสมัครเล่นชิงแชมป์โลก 2015 ที่กรุงโดฮา ประเทศกาตาร์ ซึ่งเป็นรายการคัดเลือกตัวเข้าไปแข่งขันรอบสุดท้ายในโอลิมปิก 2016 เลกแรก ฉัตร์ชัยสามารถเข้าสู่รอบก่อนรองชนะเลิศได้ แต่ต้องตกรอบไปเมื่อเป็นฝ่ายแพ้ต่อ มูโรดจอน อัคห์มาดาลิเยฟ นักมวยชาวอุซเบกิสถาน ที่ฉัตร์ชัยเคยเอาชนะมาได้ก่อนหน้านั้นเพียงเดือนเดียวในรายการมวยสากลสมัครเล่นชิงแชมป์เอเชีย 2015 ไป 3-0 เสียง ด้วยคะแนน 29-28, 30-27 และ 30-27หน้า 14 ต่อหน้า 16 กีฬา,  'เอ็ม'เก็บชัย เข้าตัดเชือก. เดลินิวส์ฉบับที่ 24,104: วันอาทิตย์ที่ 11 ตุลาคม พ.ศ. 2558 แรม 14 ค่ำ เดือน 10 ปีมะแม

โอลิมปิก 2016
thumb|left|ฉัตร์ชัย (แดง) ในการชกกับวลาดิมียร์ นิกิติน ในโอลิมปิก 2016
ดูบทความหลักที่: กีฬามวยสากลสมัครเล่นในโอลิมปิกฤดูร้อน 2016
ในการแข่งขันโอลิมปิก 2016 ที่ริโอเดอจาเรโร ประเทศบราซิล ฉัตร์ชัยผ่านเข้าสู่การแข่งขัน โดยเป็นฝ่ายเอาชนะ มาร์ริโอ เฟอร์นันเดซ นักมวยชาวฟิลิปปินส์ไปได้ 3-0 เสียง ในการแข่งขันรอบรองชนะเลิศ รายการคัดเลือกตัวเลก 2 โซนเอเชีย-โอเชียเนีย ได้ที่เมืองเฉียงอัน มณฑลเหอเป่ย ประเทศจีนหน้า 17 ต่อหน้า 19 กีฬา,  'สด'อัดปินส์'ลม'สมหวังตีตั๋วไปอลป.. เดลินิวส์ฉบับที่ 24,277: วันศุกร์ที่ 1 เมษายน พ.ศ. 2559 แรม 10 ค่ำ เดือน 4 ปีมะแม และในรอบชิงชนะเลิศก็เอาชนะ ชีวา ทาปา นักมวยชาวอินเดียไปได้ 3-0 เสียงหน้า 17 ต่อหน้า 19 กีฬา, สดลั่นซ้อมหนักไปอลป.ต้องมีเฮสายลมวืดแค่เงิน. เดลินิวส์ฉบับที่ 24,278: วันเสาร์ที่ 2 เมษายน พ.ศ. 2559 แรม 11 ค่ำ เดือน 4 ปีมะแม

ในรอบแรกโอลิมปิก 2016 ฉัตร์ชัยขึ้นชกในมุมน้ำเงิน เอาชนะ เคซ อัชฟาก นักมวยชาวสหราชอาณาจักรไปได้  3-0 เสียง  ด้วยคะแนน 29-28, 29-28 และ 29-28 โดยได้นับ 8 ในปลายยกที่ 2 ด้วย

แต่ในรอบที่สอง ฉัตร์ชัยขึ้นชกในมุมแดง พบกับวลาดิมียร์ นิกิติน นักมวยชาวรัสเซีย ฉัตร์ชัยแพ้ไป 2-1 เสียง ด้วยคะแนน 29-28, 29-28 และ 28-29 ทั้งที่ฉัตร์ชัยเป็นฝ่ายชกได้จะแจ้งกว่าเห็นได้ชัดเจน พร้อมกับมีการวิพากษ์วิจารณ์ถึงผลการตัดสินอย่างมากมายในสังคมเว็บไซต์ออนไลน์หน้า 19 ต่อจากหน้า 17 กีฬา, อึ้งทั้งประเทศฉัตร์ชัยถูกโกงแพ้แต้มรัสเซีย. "ตะลึงฉัตร์ชัยชกดีแต่แพ้หมีขาวเฉย". เดลินิวส์ฉบับที่ 24,413: วันจันทร์ที่ 15 สิงหาคม พ.ศ. 2559 ขึ้น 12 ค่ำ เดือน 9 ปีวอก
 รอบ  คู่ชก  วันที่  สถานที่ผล  32 คน   เคซ อัชฟาก10 สิงหาคมรีอูเซงตรู 16 คน   วลาดิมียร์ นิกิติน14 สิงหาคมรีอูเซงตรู
ไทยแลนด์อินวิเตชั่นเนชั่นแนลบ็อกซิ่งทัวร์นาเมนต์ 2017
ในการแข่งขันรายการไทยแลนด์อินวิเตชั่นเนชั่นแนลบ็อกซิ่งทัวร์นาเมนต์ 2017 ในเดือนเมษายน พ.ศ. 2560 ที่บีจีฮอลล์ คลอง 3 จังหวัดปทุมธานี ฉัตร์ชัยได้เหรียญทอง ด้วยการเอาชนะ โช ฮโยนัม นักมวยชาวเกาหลีเหนือไปได้ขาดลอย 5-0 เสียง และยังได้รับเลือกให้เป็นนักมวยยอดเยี่ยมประจำการแข่งขัน หรือเบสต์บ็อกเซอร์อีกด้วยหน้า 14 ต่อจากหน้า 16 กีฬา, 3นักชกไทยผงาดทองครองถ้วยคะแนนรวม. เดลินิวส์ฉบับที่ 24,650: วันอาทิตย์ที่ 9 เมษายน พ.ศ. 2560 ขึ้น 13 ค่ำ เดือน 5 ปีระกา

รางวัล
26 ธันวาคม พ.ศ. 2556 - รางวัลนักกีฬาสมัครเล่นชายดีเด่น การกีฬาแห่งประเทศไทย (กกท.) ที่อินดอร์ สเตเดียม หัวหมาก

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๒๘, ๑๔ กุมภาพันธ์ ๒๕๖๕